ניו יורק

‏ ‏ העיר ניו יורק (באנגלית: New York City, או בקיצור NYC), המכונה גם "התפוח הגדול", היא העיר המאוכלסת והצפופה ביותר מבין ערי ארצות הברית. האזור המטרופוליני של ניו יורק מכיל מעל ל-20 מיליון תושבים והוא האזור המטרופוליני הגדול ביותר בארצות הברית. ניו יורק היא אחד ממרכזי העסקים, התקשורת, האמנות, האופנה, המחקר, המסחר והבידור הגדולים בעולם. מדי שנה נוהרים אל העיר מיליוני מבקרים מכל העולם אשר מגיעים על מנת לבקר בשכונות המגוונות של העיר, במוזיאונים הנודעים, בגורדי השחקים הנישאים וכמו גם על מנת לחוות את סצנת התרבות התוססת של העיר. העיר מורכבת מחמישה רבעים נפרדים, שלכל אחד אטרקציות וקסם ייחודיים. מנהטן, הרובע המתוייר ביותר בעיר, מכיל בין היתר אתרים איקוניים כמו פסל החירות שהוכרז על ידי אונסק"ו כאתר מורשת עולמית, סנטרל פארק, טיימס סקוור ובניין האמפייר סטייט. במנהטן נמצא גם המרכז המסחרי והפיננסי של העיר, וכמו גם צירי תנועה בולטים מכו וול סטריט, השדרה החמישית וברודוויי. העיר ניו יורק מכילה למבקרים גם אינספור אפשרויות בתחומי האמנויות והבידור, החל ממופעים בברודוויי ועד להופעות חיות, ומוזיאונים ברמה עולמית כמו מוזיאון המטרופוליטן לאמנות, המוזיאון לאמנות מודרנית והמוזיאון האמריקאי להיסטוריה של הטבע. העיר נודעת במיוחד גם בזכות אפשרויות השופינג שבה, עם אפשרויו כמו חנויות הכלבו מייסי'ס, בלומינגדייל'ס, וכמו גם אינספור חנויות מיוחדות, שווקים שוקקים ומרכזי קניות. הודות אוכלוסייתה המגוונת, שהביאה עימה מסורות קולינריות מכל קצוות העולם, בעיר יש כיום מגוון עצום של אפשרויות לסועדים, מדוכני מזון ברחוב ועד למסעדות יוקרה בעלות כוכבי מישלן. העיר מכילה גם כמה מקבוצות הספורט המקצועיות המצליחות בעולם, וכמו גם מגרשי ספורט איקוניים כמו מדיסון סקוור גארדן ואצטדיון הבייסבול יאנקי סטדיום. לעיר סצנת חיי לילה תוססת עם אינספור ברים, מועדוני לילה ומקומות בהם מתקיימים הופעות חיות עד השעות המוקדמות של הבוקר. == אזורי העיר == חמשת הרבעים של ניו יורק הם: == רקע כללי == העיר ניו יורק היא בין הערים החשובות והמשפיעות ביותר בעולם. בעיר ישנם מוזיאונים, גלריות לאמנות, ותיאטראות רבים בעלי שם עולמי. כמו כן, המטה הראשי של חלק מהתאגידים הגדולים בעולם נמצא בתחום העיר ניו יורק. מטהו של ארגון האומות המאוחדות נמצא גם הוא בניו יורק ולמרבית מדינות העולם ישנה קונסוליה בעיר. אוכלוסיית המהגרים העצומה של העיר (וצאצאיהם) היגרה לעיר מכ-180 מדינות שונות ברחבי העולם, מה שהופך את העיר לאחת מהערים הכי קוסמופוליטיות בעולם. === רקע היסטורי === ניו יורק הוקמה במקור ב-1624 בקצה הדרומי של האי מנהטן על ידי מתיישבים הולנדיים אשר העניקו לה בתחילה את השם "ניו אמסטרדם" (Nieuw Amsterdam). ב-1664 כוחות חיל הימי הבריטי כבשו את היישוב ואת יתר היישובים בסביבתו ללא מאבק. הבריטים שינו את שם היישוב ל"ניו יורק" על שם מלך בריטניה ג'יימס השני (אשר היה בעל תואר האצולה "דוכס יורק"). עם השנים היישוב גדל צפונה, ונותר היישוב הגדול והחשוב ביותר בקולוניה הבריטית של ניו יורק. במהלך המהפכה האמריקאית מספר קרבות התנהלו בניו יורק אשר בהם הכוחות הבריטים הצליחו להביס את כחותיו של ג'ורג' וושינגטון והמשיכו לשלוט בעיר עד לסיום המלחמה. בין השנים מ-1785 עד 1790 ניו יורק הייתה עיר הבירה של ארצות הברית. ב-1790 חיו בתחום היישוב 33,131 תושבים בלבד. במהלך המאה ה-19 חוותה ניו יורק צמיחה עצומה כאשר שיעור ההגירה לארצות הברית מאירופה גדל במידה ניכרת, וניו יורק הפכה לתחנה הראשונה אשר בה עברו מיליוני מהגרים מכל רחבי העולם. ב-1880 חיו בתחום היישוב 1,164,673 תושבים. העיר המודרנית של ניו יורק נוצרה בשנת 1898 כאשר הוחלט למזג את מנהטן, ברונקס, ברוקלין, קווינס וסטטן איילנד. ב-1900 חיו בתחום העיר ניו יורק 3,437,202 תושבים. בניית תעלת אירי במהלך שנות ה-20 של המאה ה-19 והקמת מסילות הברזל שהגיעו אל העיר מצפון ארצות הברית ומאזור החוף המערבי סייעו במידה ניכרת לצמיחת העיר. במחצית הראשונה של המאה ה-20 הפכה ניו יורק למרכז עולמי לתעשייה, מסחר ותקשורת. ב-2000 חיו בתחום העיר ניו יורק 8,008,278 תושבים. ההשפעה התרבותית והכלכלית של העיר הפכה את ניו יורק לאורך השנים לאחת מהערים החשובות ביותר בארצות הברית ובעולם. === דמוגרפיה === ניו יורק היא העיר המאוכלסת ביותר בארצות הברית, עם מעל ל-8.4 מיליון תושבים אשר מהווים כ-40% מאוכלוסיית מדינת ניו יורק. אוכלוסיית העיר מגוונת למדיי מבחינה אתנית, ומורכבת במידה רבה מאוכלוסיות המהגרים (וצאצאיהם) שהגיעו לעיר לאורך השנים מכל רחבי העולם (כ-37% מאוכלוסיית העיר כיום נולדו מחוץ לארצות הברית). אוכלוסיות המהגרים הגדולות ביותר נכון ל-2011 היו במקור מהרפובליקה הדומיניקנית, מסין, ממקסיקו, מגיאנה, מג'מייקה, מאקוודור, מהאיטי, מהודו, מרוסיה, ומטרינידד וטובגו. הנצרות היא הדת הנפוצה ביותר בקרב תושבי ניו יורק, ואחריה היהדות. ההגירה הגדולה לעיר של תושבים ממדינות מסוימות הובילה להיווצרותן של מובלעות אתניות ברחבי העיר. המזון, המוצרים בחנויות והשפה שמדוברת במובלעות הללו שונים מאלו הנפוצים ביתר חלקי העיר. הקהילה היהודית בשנת 2012 גרו בעיר כ-972,000 תושבים יהודים, אשר מהווים כ-12% מכלל אוכלוסיית העיר. בעוד שכיום בסביבות שלושה רבעים מהתושבים היהודים בעיר ניו יורק לא מחשיבים את עצמם כדתיים, הקהילה האורתודוקסית בעיר גדלה כל העת במידה ניכרת הודות לשיעורי ילודה גבוהים במיוחד, בעוד שמספרם של היהודים הקונסרבטיביים והרפורמים הולך ופוחת. הקהילה היהודית בברוקלין היא כיום הקהילה היהודית הגדולה בארצות הברית, והיא כוללת בסביבות 600 אלף אנשים. === כלכלה === כבר למעלה ממאה שנים מהווה ניו יורק מרכז מסחרי וכלכלי מהגדולים בעולם. כלכלת העיר ניו יורק היא הכלכלה האזורית הגדולה ביותר בארצות הברית. בעיר פועלות בורסת ניו יורק ונאסד"ק אשר היא הבורסה לניירות ערך הגדולה בעולם. בעיר יש ריכוזים גדולים במיוחד של חברות הפעולות בתחום המשפטים, ראיית החשבון, בנקאות ותחום הייעוץ והניהול. ענפי הפיננסים, הביטוח, הבריאות והנדל"ן מהווים את הבסיס של כלכלת העיר. העיר היא גם המרכז החשוב ביותר בארצות הברית לתקשורת ההמונים, העיתונות ותחום ההוצאה לאור, והיא אחד ממרכזי האמנויות הבולטים בארצות הברית. === שפות === אנגלית היא השפה העיקרית שאותה דוברים מרבית תושבי העיר, אם כי בקהילות רבות בעיר אוכלוסיות מהגרים עשויות פעמים רבות לדבר בשפות שונות ישנן שכונות רבות עם קהילות היספניות גדולות הדוברות בעיקר ספרדית. ישנן גם שכונות רבות ברחבי העיר בהן ישנו ריכוז גבוה של מהגרים סיניים אשר דוברים מנדרינית, קנטונזית וניבים סיניים אחרים. === מרכזי מידע לתיירים === בשדות התעופה 1 Apple Aides Center‏‏, ‎כתובת: נמל התעופה לה גוארדיה. ‏ שעות פעילות: ב'-ד', ו': 9:00 עד 20:00, יום ה': 9:00 עד 17:00, שבת: 14:00 עד 18:00. 2 New York Tourism Kiosk‏‏, ‎כתובת: הלובי בטרמינל הטיסות הבין-לאומית בנמל התעופה הבין-לאומי JFK.‏, ☎ ‎718-656-4870. ‏ שעות פעילות: ב'-ה': 10:00 עד 19:00, יום ו': 10:00 עד 18:00, שבת: 11:00 עד 18:00, יום א': 12:00 עד 18:00. באזור ה-Uptown (צפונית לרחוב מס' 59)‏ 3 Harlem Visitors & Convention Association‏‏, ‎כתובת: 1 West 125th Street.‏, ☎ ‎212-427-3317. ‏ שעות פעילות: ב'-ו': 10:00 עד 18:00. 4 The Dairy, Central Park Visitor Center‏‏, ‎כתובת: Central Park near 65th St..‏, ☎ ‎212-794-6564. ‏ שעות פעילות: א', ג'-שבת: 11:00 עד 16:00. 5 Bloomingdale's International Visitors Center‏‏, ‎כתובת: Lexington Avenue at 59th Street.‏, ☎ ‎212-705-2098, 212-705-2099. ‏ שעות פעילות: 10:00 עד 20:30. באזור ה-Midtown (בין רחוב מס' 14 לרחוב מס' 58) 6 Times Square Info Center‏‏, ‎כתובת: 1560 Broadway (בין רחוב מס' 46 לרחוב מס' 47). ‏ שעות פעילות: 8:00 עד 20:00. 7 Manhattan Mall Info Booth‏‏, ‎כתובת: כיכר הראלד (מפגש הרחובות רחוב מס' 33 והשדרה ה-6).‏, ☎ ‎212-465-0500. ‏ שעות פעילות: ב', ה', ו': 10:00 עד 08:00, ג', ד', שבת: 10:00 עד 19:00, א': 11:00 עד 18:00. 8 34th Street Partnership‏‏, ‎כתובת: 250 West 34th Street.‏, ☎ ‎212-967-3433. ‏ שעות פעילות: 9:30 עד 18:30. 9 Macy's Visitor Info Center‏‏, ‎כתובת: 151 West 34th Street.‏, ☎ ‎212-695-4400. ‏ שעות פעילות: ב', ה', ו': 10:00 עד 20:30, ג', ד', שבת: 10:00 עד 19:00, א': 11:00 עד 18:00. 10 Fashion BID Visitors Center‏‏, ‎כתובת: 249 West 39th Street.‏, ☎ ‎212-764-9600. ‏ שעות פעילות: ב' עד ו': 9:00 עד 17:00,. 11 Travelers Aid at Times Square‏‏, ‎כתובת: 625 8th Avenue.‏, ☎ ‎212-944-0013. ‏ שעות פעילות: ב'-ו': 8:00 עד 19:00. 12 Grand Central Partnership‏‏, ‎כתובת: 6 East 42nd Street.‏, ☎ ‎212-818-1777. ‏ שעות פעילות: ב'-ו ': 8:30 עד 18:30, שבת, יום א': 9:00 עד 18:00. 13 United Nations Volunteer Info Desk‏‏, ‎כתובת: First Avenue at 46th Street.‏, ☎ ‎212-963-7096. ‏ שעות פעילות: יום ב'-ו': 10:00 עד 14:00. 14 Saks Fifth Avenue‏‏, ‎כתובת: 611 Fifth Avenue at 49th & 50th Streets.‏, ☎ ‎212-940-4141. ‏ שעות פעילות: ב'-שבת: 10:00 עד 06:30, יום ה': 10:00 עד 20:00, א': 12:00 עד 18:00. במרכז העיר (דרומית לרחוב מס' 14) 15 NYU Info Center‏‏, ‎כתובת: 50 West 4th Street at Greene Street.‏, ☎ ‎212-988-4636. ‏ שעות פעילות: ב'-ו': 8:30 עד 20:00. 16 Travelers Aid/Victims Services‏‏, ‎כתובת: 2 Lafayette Street.‏, ☎ ‎212-577-7700. ‏ שעות פעילות: ב'-ו': 9:00 עד 17:00. === אקלים === עונות הקיץ בעיר הן חמות ולחות (יוני-ספטמבר), עונות הסתיו קרירות ויבשות (ספטמבר-דצמבר), עונות החורף קרות (דצמבר-מרץ) ועונות האביב גשומות (מרץ-יוני). במהלך עונות החורף פעמים רבות יש סופות שלגים בעיר אשר במסגרתן עשוי לרדת עד חצי מטר שלג תוך 24 – 48 שעות. הטמפרטורה האופיינית הממוצעת במהלך עונות האביב היא מתונה יחסית - בסביבות 10–15 מעלות צלזיוס בסוף מרץ, ובסביבות 25–30 מעלות צלזיוס בתחילת יוני. מזג האוויר בעיר ניו יורק לעיתים רבות נוטה להיות בלתי צפוי - לעיתים רבות ניו יורק חווה חורף מתון בו כמעט ולא יורד שלג, עונת קיץ קרירה, ולעיתים החורף עשוי להימשך מעט יותר כאשר שלגים יורדים עדיין בתחילת אפריל. משום כך מומלץ לבדוק מבעוד מועד את תחזית מזג האוויר ולהביא עמכם גם בגדים חמים יותר אם אתם מתכננים להגיע לעיר במהלך סוף עונות הסתיו או בחודשי האביב המוקדמים (למשל, בנובמבר, מרץ, ואפריל). == אטרקציות == במדריכי המשנה של אזורי העיר תוכלו למצוא רשימות מורחבות של מוקדי העניין הפופולריים ביותר ברחבי העיר. === מוקדי העניין המרכזיים === מטבע הדברים במנהטן נמצאים עיקר האתרים המתויירים ביותר של ניו יורק אשר הפכו עם השנים לאתרים המזוהים במיוחד עם התרבות האמריקנית. ברובע הפיננסי נמצא בין היתר אחד מהאתרים המתויירים ביותר אשר קל למדיי לזהות - פסל החירות, סמל האומה האמריקנית אשר מוצב על אי קטן בנמל מנהטן, וזוהי גם לכאורה האטרקציה שהכי קשה לגשת אליה משום שישנם אנשים רבים העומדים בתורים ארוכים על מנת להגיע אל פסל החירות. בקרבת מקום נמצא האי המלאכותי אליס איילנד אשר שימש בעבר מרכז של מחלקת ההגירה של ארצות הברית, ודרכו עברו רבים מהמהגרים שהגיעו לארצות הברית החל מסוף המאה ה-19 ועד תחילת המאה ה-20. בתוך הרובע הפיננסי עצמו נמצא רחוב וול סטריט הנחשב ללב הרובע הפיננסי בעיר ובו נמצאת בין היתר הבורסה לניירות ערך של ניו יורק, אם כי בנוסף לכך ברחוב הצר נמצאים גם כמה אתרים היסטוריים, כגון בניין הפדרל הול בו בין היתר הושבע בשנת 1789 ג'ורג' וושינגטון כנשיא הראשון של ארצות הברית. יתר על כן, אטרקציה בולטת נוספת ברחוב וול סטריט היא פסל השור אשר לצדו מצטלמים לאורך היממה תיירים רבים. בקרבת מקום ממוקמת אנדרטת הזיכרון לקורבנות הפיגוע במרכז הסחר העולמי ב-11 בספטמבר 2001, ולצידה מרכז הסחר העולמי החדש, שזכה לשם "מגדל החירות", המסמל יותר מכל את תחייתה המחודשת של העיר לאחר הפיגועים האימתניים. אטרקציה בולטת במיוחד הנמצאת בקרבת מקום היא גשר ברוקלין המחבר בין הרובע הפיננסי במנהטן עם ברוקלין, ואשר ממנו נשקף נוף מרהיב של קו הרקיע של מנהטן ושל ברוקלין. באזור המידטאון, אשר נמצא צפונית למרכז הפיננסי, נמצאים בין יתר משרדי החברות הגדולות ביותר של מנהטן, וכמו גם כמה מהאתרים הנודעים ביותר של ניו יורק - גורד השחקים "בניין אמפייר סטייט" אשר לאורך המאה ה-20 החזיק בתואר "הבניין הגבוה ביותר בעולם" במשך 39 שנים, וגורד השחקים "בניין קרייזלר" אשר החזיק בתואר "הבניין הגבוה ביותר בעולם" לפניו במשך 11 חודשים בלבד. בקרבת מקום נמצא המטה של ​​האו"ם אשר משקיף על נהר האיסט ריבר ותחנת הרכבת גרנד סנטרל אשר היא אחת מתחנות הרכבת העמוסות ביותר בעולם. כמו כן, בקרבת מקום נמצא הסניף המרכזי של הספרייה הציבורית של ניו יורק בתוך בניין יפה המכיל אולמות קריאה מפוארים ופסלי אריות מחוץ לדלת הכניסה. אתר בולט נוסף הנמצא בקרבת מקום הוא הרוקפלר פלאזה, בו ממוקמים אולפני NBC, רדיו סיטי מיוזיק הול, ואשר בו נמצא במהלך עונות החורף עץ חג המולד הנודע לצד רחבת ההחלקה על הקרח הפופולרית. מערבית לאזור המידטאון, במתחם התיאטראות, נמצא מרכז הבילוי המרכזי של העיר שכולל בין היתר את מרבית התיאטראות של ברודוויי, את כיכר טיימס ואת אצטדיון מדיסון סקוור גארדן. אזור זה נודע במיוחד בעבור שלטי הפרסום הגדולים והנוצצים המכסים את הבניינים מסביב, ובשל הפעילות העסקית המתמשכת באזור זה לאורך כל שעות היממה. מעט צפונה משם נמצא הפארק העירוני הגדול סנטרל פארק אשר מכיל בין היתר אגמים, חורשות, כרי דשא ומדשאות ירוקות אשר במהלך עונת הקיץ מלאים בהמוני תושבים ותיירים שמגיעים לסנטרל פארק על מנת להימלט מההמולה של מנהטן, כדי להשתזף, כדי לערוך בפארק פיקניק או על מנת לצפות במופעי מוזיקה. ==== מוזיאונים וגלריות ==== אומנות ותרבות מדע וטכנולוגיה ==== קברים ==== ברובע קווינס בבית הקברות היהודי ניתן למצוא את ציוני של הרבי מליובאוויטש זי"ע המקום מסודר ויש גם תמיד את אנשי חבד הידועים שהם אנשים שתמיד יעזרו לכם. ותתפללו על הצריכים ברכה אצלו. ==== השכונות המתויירות המרכזיות ==== שלושת השכונות המתויירות המרכזיות בעיר ניו יורק נמצאות במנהטן: מזרח מידטאון מנהטן (Midtown East) - אזור נרחב הנמצא מזרחית לשדרה השישית אשר בו נמצאים בין היתר בניין האמפייר סטייט, בניין האו"ם, תחנת הגרנד סנטרל ובניין קרייזלר. מחוז המסחר (Financial District) - שכונה הנמצאת בצד הדרום-מזרחי של מנהטן בה נמצאים המשרדים ומטותיהם של המוסדות הפיננסיים הגדולים ביותר בעיר, כולל הבורסה של ניו יורק והבנק הפדרלי של ניו יורק. השכונה נמצאת במקום בו הוקם בסוף המאה ה-17 היישוב ניו אמסטרדם. השכונה נחשבת בעיקר למוקד בו עובדים מדי יום סוחרי יום ועובדי משרד שמגיעים לאזור הפיננסי מכל רחבי העיר ניו יורק וסביבותיה. מתחם התיאטראות (Theater District) - מרכז הבידור של ניו יורק בו נמצאים מרבית התיאטראות של ברודוויי, כמו תיאטראות רבות אחרות, בתי קולנוע, מסעדות, בתי מלון, כיכר טיימס סקוור, המדיסון סקוור גארדן, אולפני ערוץ הטלוויזיה ABC, מוזיאון מאדאם טוסו, ומקומות בילוי שונים. מתחם התיאטראות משתרעת מרחוב מס' 40 לרחוב מס' 54, ומהשדרה השישית עד השדרה השמינית. ניתן לקרוא עוד על מוקדי עניין בולטים ברחבי העיר במדריכי המשנה העוסקים באזורי העיר. ==== פארקים ==== למרות שמרבית האנשים נוטים לחשוב שניו יורק מלאה בגורדי שחקים אינסופיים ומדרכות הומות באנשים, העיר מכילה גם פארקים יפים רבים, מכיכרות קטנות ועד לסנטרל פארק אשר משתרע על פני 850 דונם. ישנם פארקים כמעט בכל רובעי העיר. הפארקים הבולטים ביותר הם פארק פורט טריון באפר מנהטן, פארק פלהאם ביי בברונקס, פארק פרוספקט הפופולרי בברוקלין, ופארק פלאשינג מדו הנודע בקווינס, ופארק הגרינבלט בסטטן איילנד. כמעט כל הפארקים מוצלחים למדיי עבור מבקרים המעוניינים לנוח, לקרוא או פשוט להירגע ולצפות באנשים החולפים על פניהם. מומלץ להיכנס לאתר מחלקת הגנים והנוף של העיר ניו יורק על מנת לקרוא עוד אודות הפארקים של ניו יורק. מלבד אירועים מיוחדים שנערכים מעת לעת בפארקים, כל הפארקים בעיר ניו יורק סגורים לציבור מאחת בלילה ועד 6 בבוקר. == תרבות ובידור == === תיאטראות === האקדמיה למוזיקה של ברוקלין - שוכנת ברחוב 30 Lafayette Avenue. האקדמיה מארחת מחזמרים, קונצרטים ומופעי מחול. === קולנוע וטלוויזיה === === מופעי מוזיקה === קרנגי הול - שוכן בשדרה השביעית בבית מס' 881. אחד מאולמות הקונצרטים הידועים בעולם. === אירועי ספורט === == קניות == תוכלו לקרוא אודות מרכזי קניות וחנויות בולטות ברחבי העיר במדריכי המשנה העוסקים באזורי העיר. === חנויות נוחות === == אוכל == תוכלו לקרוא אודות מסעדות בולטות ברחבי העיר במדריכי המשנה העוסקים באזורי העיר. מנהטן: ישנם הרבה מסעדות מקומיות על רוב השדרות אך באם אתם מעוניינים במזנון מהיר כמעט כל בלוק יש דוכן נייד למכירה וכן יש חנויות למזון מהיר. כשר, תוכלו אף למצוא הרבה חנויות כשרות בכל רחבי מנהטן פשוט חפשו בגוגל מפות. ברוקלין: אין זה כמו מנהטן אך עדיין ניתן למצוא בכל כמה רחובות חנויות וירטואליות המרכזיים תוכלו למצוא גם שם את השוני מזון מהיר הניידים. כשר, ישנן כמה שכונות יהודיות מובהקות שבהם תוכלו למצוא את שלל סוגי המאכלים מהמטבח היהודי ועד לאוכל אסייתי בעשרות מהודרת לחלוטין רובם של החנויות נמצאים בארבעת האזורים היהודיים העיקריים קראון הייטס, וויליאמסבורג, בורו פארק, ופלטבוש. ישנם עוד כמה ריכוזים שבהם גם ניתן למצוא אוכל כשר. קווינס: יש באזורים המרכזיים הרבה חנויות מזון רחבות ידיים וכמובן מהיר כל הסוגים בדרך כלל במרחק של עד חמש דקות נסיעה. כשר, האזור היהודי הגדול הוא אזור הקבלה הבוכרית שם יש הרבה מסעדות וכן הקהילה הפרסית ובעוד כ מה ה מקומות. === מאכלים מקומיים בולטים === פיצה בסגנון ניו יורק הוט-דוג בסגנון ניו יורק בייגל בסגנון ניו יורק כריך בשר בסגנון ניו יורק === מסעדות בולטות === === צמחונים וטבעונים === === דוכני מזון ברחובות === === חלופות זולות יותר === == שתייה וחיי לילה == === מוקדי חיי לילה בולטים === === ג'אז === === סלסה === == לינה == בעיר ניו יורק ישנם בתי מלון ואכסניות רבים במיוחד. תוכלו לקרוא אודות אפשרויות הלינה השונות ברחבי העיר במדריכי המשנה העוסקים באזורי העיר. === בתי מלון === === אכסניות === === מסים הנגבים על לינה בבתי המלון בעיר === === חלופות ללינה במנהטן === לינה בלונג איילנד סיטי, קווינס לינה בברוקלין לינה בניו ג'רזי לינה בסטטן איילנד == הגעה == === בטיסה === נמל התעופה ע"ש ג'ון פ. קנדי נמל התעופה ניוארק נמל התעופה לגווארדיה נמלי תעופה אחרים === ברכבת === אמטרק רכבות נוסעים PATH === באוטובוס === מ/אל ניו ג'רזי מ/אל בוסטון מ/אל פילדלפיה, וושינגטון די.סי., ובולטימור מ/אל אזורים אחרים === בכלי שיט === === במכונית === == תחבורה בעיר == === ברגל === === בתחבורה הציבורית === סוגי כרטיסי מטרו קארד ==== ברכבת התחתית ==== ==== ברכבת הפרוורים ==== ==== באוטובוס ==== === במונית === === במעבורת === === במכונית === השכרת רכב תחנות דלק נקודות הכניסה לעיר תשלום אגרה בעת הכניסה באמצעות כלי רכב שעות העומס חניונים חנייה ברחובות העיר כללים חשובים בעת הנהיגה בעיר === באופניים === בעיר ניו יורק ישנם עמדות אופניים בכל כמה בלוקים בעיקר בברוקלין ומנהטן שבהם ניתן לשכור אופניים דרך האפליקציה שלהם בעלות לא גבוהה, ישנם מסלולי רכיבה מסודרים. התכנית נקראת City bike NYC מפת שבילי האופניים בניו יורק == חשוב לדעת == === הקונסוליה הישראלית === ישראל הקונסוליה הכללית של ישראל בניו יורק‏, ‎כתובת: 800 2nd Ave, New York City.‏, ☎ ‎1-212-499-5000., דוא"ל: info@miami.mfa.gov.il ‏ שעות פעילות: שני-חמישי: 9:00 עד 17:00, שישי: 9:00 עד 15:00. === סכנות פוטנציאליות === === נגישות תקשורתית === === שירותים רפואיים === ברחבי העיר ישנם בתי חולים ומרפאות רבות במיוחד. להלן רשימה מורחבת ומפורטת של בתי החולים והמרפאות השונות ברחבי העיר. == יעדים סמוכים בולטים == לונג איילנד - ניו הייבן - פילדלפיה - בוסטון - == ראו גם == == הערות שוליים ==